Silver Futures เมื่อเทียบกับGold Futures จะลงทุนอะไรดี
สำหรับ Silver Futures ที่กำลังจะเข้าตลาดในวันจันทร์นี้ ถือว่าเป็นวันประวัติศาสตร์ที่สำคัญ
18 ส.ค. 2554

สำหรับ Silver Futures ที่กำลังจะเข้าตลาดในวันจันทร์นี้ ถือว่าเป็นวันประวัติศาสตร์ที่สำคัญ
โดย..นพ.กฤชรัตน์ หิรัญยศิริ
ที่จะทำให้นักลงทุนไทยสามารถซื้อขายสินค้าใหม่ที่ชื่อว่า Silver Futures ซึ่งถือว่ามีความน่าสนใจในเชิงของการลงทุนแบบเก็งกำไรเป็นอย่างมาก หรืออาจจะกล่าวได้ว่าในเชิงการเก็งกำไรถือว่ามีความน่าสนใจมากกว่าเมื่อเทียบกับหุ้น หรือสินค้าอื่นๆ ที่มีอยู่ในปัจจุบันนี้ด้วยซ้ำ เหตุผลที่สำคัญก็คือ สินค้าตัวนี้เป็นสินค้าระดับโลก ที่คนทั้งโลกสามารถลงทุนและเก็งกำไรได้เช่นเดียวกัน และจะเห็นได้ว่ามีการเก็งกำไรในสินค้าตัวนี้จากนักลงทุนจากทุกแห่งทุกภูมิภาคทั่วโลก ประเทศไทยเราก็จะเริ่มเข้าใจและรู้จักกันตั้งแต่วันนี้เป็นต้นไป ซึ่งผมได้เขียนบรรยายเกี่ยวกับเรื่อง Silver Futures มา 23 ครั้งแล้ว วันนี้เรามาดูกันว่าการลงทุนในฐานะเชิงเปรียบเทียบกับ Gold Futures จะมีลักษณะดีและเด่นต่างกันอย่างไร และเหมาะสำหรับนักลงทุนแบบไหน และจะตอบคำถามได้ว่าที่มันน่าสนใจและที่ว่ายอดเยี่ยมที่สุดในสินค้าเก็งกำไรในขณะนี้เป็นเพราะอะไร
เปรียบเทียบ Gold Futures กับ Silver Futures ในเชิงการลงทุน
1.ราคาทองคำใช้เงินลงทุนแพงกว่า Silver คือ ราคาทองคำขณะนี้อยู่ที่ 1,538 เหรียญสหรัฐ ในขณะที่ Silver มีราคา 35.82 เหรียญสหรัฐ 
2.อัตราความแตกต่างของราคาเมื่อเปรียบเทียบกันจะอยู่ที่ระดับ 42 ต่อ 1
3.การแกว่งตัวของราคา Silver จะมีการแกว่งตัวมากกว่าทองคำประมาณ 3 เท่า ทั้งในทิศทางขาขึ้นและในขาลง
4.การตอบสนองต่อข่าวทองคำ และ Silver จะตอบสนองต่อข่าวที่เป็น Economic Data ของสหรัฐอเมริกา โดยส่วนใหญ่จะไปในทิศทางเดียวกัน ความสัมพันธ์ระหว่างทองคำกับ Silver อยู่ในระดับ 10 ต่อ 9 หมายความว่า ใน 10 วัน จะมี 9 วันที่ราคาเคลื่อนไหวตามกัน หรือเรียกได้ว่าค่อนข้างจะตามกันเป็นอย่างมาก
5.การใช้เงิน Margin ทองคำวางเงิน Margin เพียง 6% ในขณะที่ Silver วางเงิน Margin ณ ขณะนี้อยู่ที่ระดับ 25%
6.ความสามารถในการทำกำไร ในเชิงการเก็งกำไร Silver จะมีความสามารถสูงกว่าทองคำ เนื่องจากราคาผันผวนมากกว่า แต่เมื่อระดับ Margin ที่ต่างกันก็จะทำให้ช่วยลดภาวะตรงนี้ได้บ้าง ขึ้นอยู่กับนักลงทุนว่าจะใช้ Margin Average ในระดับใดของแต่ละสินค้า
7.ความยากง่ายในการลงทุน Silver จะมีความยากในการลงทุนมากกว่าทองคำ เนื่องจากการแกว่งตัวที่รวดเร็วและรุนแรง จึงทำให้มีความยากมากกว่า มีความเสี่ยงมากกว่า แต่แน่นอนผลตอบแทนสูงกว่า
8.ความเสี่ยงในการลงทุน Silver Futures จะมีความเสี่ยงสูงกว่า Gold Futures เพราะในช่วงเวลาของการแกว่ง ทั้งทองคำและ Silver มักมีการแกว่งตัวเคลื่อนไหวรุนแรงในช่วงค่ำ คือ ตั้งแต่เวลา 19.30–22.30 น. ขณะที่ตลาดกำลังขยายเวลาจะเป็นจังหวะที่เหมาะสมมากต่อการเคลื่อนตัวอย่างรุนแรงของทั้งสองตลาด
จะเห็นได้จากการเปรียบเทียบข้างต้นของทองคำ และ Silver มีความเหมือนและความแตกต่างกันหลายอย่าง
ดังนั้น ในส่วนของวิธีการลงทุนใน Silver Futures ประกอบด้วย 2 วิธีหลักๆ ดังนี้ คือ
1.เก็งกำไรในลักษณะเปิด Outright
2.การทำกำไรในลักษณะ Spread Trading
2.1 Calendar Spread
2.2 InterCommodities Spread
อธิบายถึงการทำกำไรในการเก็งกำไร Outright ก็เป็นสิ่งที่นักลงทุนคุ้นเคยอยู่แล้ว ถ้าคิดว่าราคาจะขึ้นก็เปิด Long Position ถ้าคิดว่าจะลงก็เปิด Short Position ถ้าไม่แน่ใจก็รออยู่นอกตลาดก่อน
จะขออธิบายในส่วนของ InterCommodities Spread เป็นเรื่องใหม่ที่เราสามารถทำกำไรในเชิงผสมผสาน นั่นก็คือการเข้าซื้อหรือขาย Silver Futures กลับทางกับ Gold Futures หมายความว่า ในตลาดหนึ่งทำการซื้อและอีกตลาดหนึ่งทำการขาย โดยวิธีนี้เป็นการทำกำไรในเชิงความแตกต่าง ในเชิงความห่างและความแคบของราคา
วิเคราะห์ทางเทคนิค
ราคาทองคำกำลังก้าวพ้นจาก Consolidation Fade และเข้าสู่ทิศทางขาขึ้น โดยกราฟรายชั่วโมงเริ่มปรับขึ้นแล้ว ทองคำในช่วง 3 วันที่ผ่านมาลงไปทดสอบแนวรับด้านล่างที่ระดับ 1,510 เหรียญสหรัฐได้ 3 ครั้ง แล้วสามารถทรงตัวได้ และมีการ Rebound ตลอดทุกครั้ง ซึ่งพบได้ว่ามี Physical Taking ค่อนข้างหนาแน่น และรอซื้ออยู่ตรงบริเวณนั้น ทำให้ราคาค่อนข้างแข็งแรง โดยที่เมื่อวันศุกร์สามารถ Break Out มายืนอยู่เหนือระดับ 1,530 เหรียญสหรัฐ และกำลังจะขึ้นไปทดสอบแนวต้านที่สำคัญคือ ระดับ 1,540 และ 1,550 เหรียญสหรัฐ ตามลำดับ คาดว่าในสัปดาห์หน้าราคาทองคำเริ่มจะเป็นทิศทางขาขึ้นในระยะสั้นๆ และน่าจะสามารถขึ้นไปทดสอบแนวต้านสำคัญที่ระดับ 1,550 เหรียญสหรัฐได้
คำแนะนำนักลงทุนทั่วไป คาดว่าเป็นลักษณะของการถือครองฐานะ Long Position มากกว่า ซึ่งในช่วงนี้เป็นช่วง Break Out หลังจากสะสมพลัง MTS GOLD มีความพร้อมที่จะซื้อขาย Silver Futures แล้ว และขยายระยะเวลาสำหรับกลางคืน ... ที่สนใจจะมาลงทุน ขอย้ำว่าในช่วงกลางคืนควรจะมี Margin เผื่อเอาไว้เพื่อเป็นการป้องกันความเสี่ยงในการเติมเงิน ซึ่งทำได้ลำบากในช่วงกลางคืน สนใจลงทุนในทองคำและเข้าอบรมใน MTS Academy ติดต่อ MTS GOLD Call Center 022225959